kardosdrur/scandi-wiki huggingface dataset:
Salmonella

Salmonella er en slægt af stav-formede, Gram-negative tarmbakterier, fakultativt anaerobe.

Smitte med bakterien fører bl.a. til gastroenteritis med feber, kvalme, opkastninger og diarré som symptomer.

Bakterien findes hos dyr som fx fjerkræ og svin, dyrene er oftest ikke påvirket af koloniseringen.

Andre fakta:
 Har ingen visuel effekt på kødets overflade
 Dør ved stegning eller kogning: (+75C˚)
 Kan fryses ned og overleve, formerer sig ved +5C˚ – +45C˚

Forekomst, smittevej og smittekilder 
Salmonella kan kolonisere stort set alle dyr, således er der et stort reservoir for bakterien. Nogle arter af Salmonella er adapteret til mennesker, mens andre arter kun findes hos dyr.

De fleste infektioner sker som følge af indtagelse af fødevarer kontamineret med bakterien. Almindeligst fra fjerkræ, upastauriserede æg og svinekød der ikke er ordenligt tilberedt.
Der ses også person-til-person smitte, særligt med arten Salmonella Typhi, da den dosis af bakterier der skal til, for at give sygdom er lille.

Salmonellaens vækst er påvirket af opbevaringstemperaturen. Risikoen for smitte er også præget af hygiejnen i køkkenet. Er køkkenet dårligt rengjort, har salmonellaen bedre mulighed for at spredes fra urene til rene fødevarer (krydskontamination).

Danske myndigheder og industri har indført salmonellakontrolprogrammer i løbet af 1990'erne. Disse har resulteret i, at markant færre mennesker i dag bliver syge af salmonella fra danske fødevarer, men i julen 1999 døde to personer af salmonellainficeret kiksekage.

Patogenese 
Efter indtagelse passerer bakterien mavesækken, og når mucosa i tyndtarmen. Her bliver enteocytter og M-cellerne (der findes i de Payerske plaques) invaderet. Bakterien bliver i endocytotiske vacuoler, hvor den replikerer. Bakterien kan også blive transporteret over den inficerede celle og blive frigivet til lymfesystemet eller blodbanen. Den inflammatoriske respons der følger infektionen medierer frigivelse af prostaglandiner og stimulerer cAMP og aktiv væskesekretion.

Sygdom 
Der findes følgende sygdomme forårsaget af Salmonella:

Gastroenterit, den almindeligste form for sygdom med Salmonella. Symptomer forekommer 6-48 timer efter indtagelse af kontaminerede fødevare.
Symptomer
 Kvalme
 Opkastninger
 Ublodig diarré
 Feber
 Mavekramper
 Hovedpine
Symptomerne varer i 2 til 7 dage, hvorefter man er af med infektionen.
 
Sepsis (blodforgiftning) ses mest hos børn, ældre og immunkompromiterede (patienter med HIV, sejlcelle anæmi, immundefekter).

Asymptomatisk kolonisering, her koloniseres galdeblæren og bakterien udskilles med fæces.

tyfus (blodforgiftning)

Parathyfus

Se også 

 Antibiotikaresistens
 ICD-10 Kapitel I - Infektiøse inkl. parasitære sygdomme (WHO's liste)
 Mikrobiom

Ekstern link 
 Portrætter af verdens 12 farligste bakterier

Proteobakterier
Nerie

 
Nerie (Nerium oleander) er en stedsegrøn busk med halvkugleformet, åben vækst. Alle dele af planten er meget giftige. Den kaldes også Oleander.

Beskrivelse 
Grenene er slanke og glatte. Bladene er kransstillede, lancetformede og læderagtige. Oversiden er blank og mørkegrøn, mens undersiden et mat lysegrøn. Blomstringen sker i juni-juli, og blomsterne sidder samlet i endestillede halvskærme. De enkelte blomster er fra naturen lyserøde, men de dyrkede former har hvide, lyserøde, mørkerøde til næsten rødviolette blomster. Frugterne er kapsler med talrige, hårede frø, som ikke kan modne i Danmark.

Planten vokser fugtige steder, men den udvikler alligevel et kraftigt, højtliggende rodnet.

Højde x bredde og årlig tilvækst: 5 x 5 m (50 x 50 cm/år). Under danske vinterstueforhold dog næppe mere end 2 x 2 m.

Hjemsted 
Busken vokser langs vandløb i egne med mildt middelhavsklima og fra havniveau til ca. 1200 m over havet.

Ved Edremit i Tyrkiet vokser den i 100-500 m højde sammen med bl.a. Jordbærtræ, bredbladet stenved, Juniperus oxycedrus, orientalsk platan, Pistacia terebinthus, Quercus coccifera, spansk gyvel, vild oliven og ægte laurbær.

Sygdomme hos Nerie 
 Spindemider

Buske
Stedsegrønne
Giftige planter
Rosa blomster
Madagaskarsøjle-slægten

Madagaskarsøjle-slægten (Pachypodium) er en planteslægt, der er udbredt med ca. 20 arter på Madagaskar og i det sydlige Afrika med ca. 6 arter. 

 Madagaskarsøjle (Pachypodium lamerei)

Planteslægter
Theodor Seistrup

Jens Carl Theodor Seistrup (født 10. januar 1848 i Slagelse, død 28. august 1925) var den sidste skarpretter i Danmark, som udførte sit hverv. 

Seistrup blev efter seks linjers ansøgning udnævnt til Kongeriget Danmarks Skarpretter, et embede han bestred i næsten 30 år. Der var 130 ansøgere. Theodor Seistrup nåede at udføre tre henrettelser: Rasmus Pedersen Mørke (1881), Anders Sjællænder Nielsen (1882) og Jens Nielsen (1892). Seistrup boede på sine ældre dage i Skælskør.

Kilder 
 Aage Schultz, "Erindringer fra Skafottet – En Samtale med Danmarks sidste Mestermand", i: Pressens Magasin, Nr. 10-11, 1916.

Personer fra Slagelse
Embedsmænd fra Danmark
Horsens Statsfængsel
Pastinak-slægten

Pastinak-slægten (Pastinaca) er en planteslægt, hvor den mest kendte art er denne art:

 Almindelig Pastinak (Pastinaca sativa)

Skærmplante-familien
Beringshavet

Beringshavet er den del af Stillehavet som ligger mellem Alaska og Rusland. Der er forbindelse mod nord til Ishavet gennem Beringstrædet. Arealet er 2.315.000 km². Det er et af de rigeste fiskeområder på jorden. Beringshavet har navn efter den danske polarforsker Vitus Bering.

Randhave i Stillehavet
Farvande i Rusland
Alaskas geografi
Skarpretter

En skarpretter er en offentlig ansat person der skal fuldbyrde dødsdomme, oprindeligt ved halshugning med sværd eller økse, men undertiden anvendes ordet synonymt med bøddel.

I Danmark
Danmarks sidste skarpretter var Carl Peter Herman Christensen, som imidlertid aldrig udførte en henrettelse. Den sidste skarpretter som udførte en henrettelse i Danmark, var Jens Carl Theodor Seistrup, Carl Christensens forgænger. Det skete i 1892 da han henrettede brandstifteren og vaneforbryderen Jens Nielsen i Horsens Statsfængsel.

Efter Anden Verdenskrig blev 46 nazi-sympatisører henrettet under retsopgøret, men de var dømt for forbrydelser begået i krigstid, og folk der henrettede de dømte regnes derfor ikke for at være skarprettere.

Se også
Korporlig afstraffelse eller pryglestraf, der ofte blev udført af skarprettere.

Danmarks historie
Henrettelse
Retspersoner
Strafferet
Ondskabens akse

Ondskabens akse (engelsk: Axis of evil) er et amerikansk politisk udtryk, første gang brugt af den amerikanske præsident George W. Bush i forbindelse med dennes tale til nationen (engelsk: State of the Union Address) den 29. januar 2002. Udtrykket betegner i Bushs tale "regimer som giver støtte og ly til terrorister". De tre lande, der i talen blev nævnt som medlemmer af ondskabens akse, var: Irak, Iran og Nordkorea.

Oprindelse 
Udtrykket blev nedfældet af George Bush' taleskriver, David Frum, og stemmer nøje overens med de neokonservatives politik overfor Iran og Irak i årene forud, (se Dual containment). Begrebet har tydelige associationer til anden verdenskrigs tre aksemagter: Tyskland, Italien og Japan, men har også stærke ligheder til Ronald Reagans udråbning af Sovjetunionen til at være: "Ondskabens imperium", et udtryk ligeledes opfundet af de neo-konservative i Washington

Kritik 

Kritikere af begrebet har hævdet, at Nordkorea udelukkende kom med på listen for at give de kommende krige mod Israel's to største strategiske modstandere Irak og Iran, et bredere sigte og gøre den til et led i noget større.

Resultatet af ordene 
De berørte lande ræsonnerede: "Vel, eftersom vi åbenbart tilhører denne "Ondskabens akse" , så kan vi ligesågodt være usamarbejdsvillige fra begyndelsen af",- og det var præcis hvad som skete, da Nordkorea genstartede sit atomprogram i december dette år, og det iranske præsteskab senere valgte en hardliner som præsident. Begrebet anvendes nu ikke længere, i erkendelse af de store skadevirkninger på det diplomatiske område, som ordene har haft.

Eksterne henvisninger 
 Whitehouse.gov – Udskrift af talen til nationen 2002 – på engelsk

USA's politik
Steen Engelholt

Steen Lundahl Engelholt (23. september 1940 – 11. juni 1985) var en dansk jazzmusiker. Han spillede trombone i bl.a. Danmarks Radios Big Band og Nissen/Fjeldsted Swingtetten.

Jazzmusikere fra Danmark
Trombonister fra Danmark
Hellum Herred

Hellum Herred var et herred i Danmark sydvest for Aalborg. 
 indtil 1660: I middelalderen hørte det under Himmersyssel
 1660-1793: Aalborghus Amt 
 1793-1919: Aalborg Amt. Herrederne i Danmark blev opløst 1919. 

Området lå dernæst i følgende administrative enheder
 1919-1970: Aalborg Amt
 1970-2007: Nordjyllands Amt 
 2007- nu: Region Nordjylland.

I Hellum Herred ligger følgende sogne:
 Blenstrup Sogn – Skørping Kommune
 Bælum Sogn – Skørping Kommune
 Fræer Sogn – Skørping Kommune
 Gerding Sogn – Skørping Kommune
 Komdrup Sogn – Sejlflod Kommune
 Lyngby Sogn – Skørping Kommune
 Nørre Kongerslev Sogn – Sejlflod Kommune
 Siem Sogn – Skørping Kommune
 Skibsted Sogn – Skørping Kommune
 Skørping Sogn – Skørping Kommune
 Solbjerg Sogn – Skørping Kommune
 Store Brøndum Sogn – Skørping Kommune
 Sønder Kongerslev Sogn – Sejlflod Kommune
 Torup Sogn – Skørping Kommune

Se også 
 Danmarks regioner
 Danmarks amter (1970-2006)
 Danmarks amter (1793-1970)
 Danmarks amter (1662-1793)

Kilder 
 
 Trap Danmark 4. udgave 1924
 DIS-Danmark Amt-Herred-Sogn 

Herreder i Aalborg Amt
Tro, håb og trolddom

Tro, håb og trolddom er en dansk film fra 1960.
 Manuskript William Heinesen og Erik Balling.
 Instruktion Erik Balling og Finn Henriksen.
Blandt de medvirkende kan nævnes:

 Bodil Ipsen
 Gunnar Lauring
 Peter Malberg
 Poul Reichhardt
 Jakob Nielsen
 Louis Miehe-Renard
 Berthe Qvistgaard
 Poul Müller
 Valsø Holm
 Victor Montell
 Carl Ottosen
 Kjeld Jacobsen
 Hanne Winther-Jørgensen
 Freddy Koch
 Ole Larsen
 Gunnar Strømvad
 Henry Lohmann
 Axel Strøbye
 Bertel Lauring
 Bjørn Spiro
 John Hahn-Petersen

Eksterne henvisninger 
 

Danske film fra 1960
Film instrueret af Erik Balling
Et døgn uden løgn

Et døgn uden løgn er en dansk film fra 1963. Den norske sanger,Per Asplin var filmens hovedperson. 
 Manuskript Peer Guldbrandsen.
 Instruktion Svend Methling.
Blandt de medvirkende kan nævnes:

 Charlotte Ernst
 Karl Stegger
 Asbjørn Andersen
 Axel Strøbye
 Ove Sprogøe
 Paul Hagen
 Vera Gebuhr
 Astrid Villaume
 Judy Gringer
 Carl Ottosen
 Peer Guldbrandsen
 Gyda Hansen

Eksterne henvisninger 
 

Danske film fra 1963
Film instrueret af Sven Methling
Fastkæbede fisk

Fastkæbede fisk (Tetraodontiformes) er en orden inden for dyreriget. Den indeholder bl.a. pindsvinefisk-familien og kuglefisk-familien.

Klassifikation 
Orden: Tetraodontiformes
 Underorden: Balistoidei
 Familie: Triacanthodidae
 Familie: Triacanthidae
 Familie: Balistidae (Aftrækkerfisk)
 Familie: Monacanthidae (Filfisk)
 Familie: Ostraciidae (Kuffertfisk)
 Underorden: Tetraodontoide
 Familie Triodontidae
 Familie Tetraodontidae (Kuglefisk-familien, med den typiske slægt Kuglefisk Tetraodon)
 Familie Diodontidae (Pindsvinefisk-familien, med den typiske slægt Pindsvinefisk Diodon)
 Familie Molidae (Klumpfisk)

Kilder 
 Systema naturae 2000 (classification) – Taxon: Order Tetraodontiformes 
 Lars Skipper: Alverdens fisk
Fem mand og Rosa

Fem mand og Rosa er en dansk film fra 1964.

Plot 
På et sygehus's 5 mandsstue – stue nummer 13 – ligger der 5 meget forskellige mænd, med meget forskellig baggrunde: Byretsdommer Winther (Emil Hass Christensen), modedesigner Philip André (Bendt Rothe), bankkasserer Madsen (Louis Miehe-Renard), den uforbederlige indbrudstyv Herluf "Smukke Arne" Jensen (Morten Grunwald), og legationssekretær Konrad Konradsen (Willy Rathnov).

Filmens handler om legationssekretæren, der har begået en dumhed og bliver afpresset af Helmer Gamtofte (Arthur Jensen), som er i besiddelse af nogle kompromitterende billeder. Disse billeder opbevares i en bankboks i den bank, hvor Madsen er ansat. Det kammeratskab, som trods forskellige personligheder og etiske overbevisninger opstår på stue 13, bliver drivkraften som får byretsdommeren til at foreslå "Smukke Arne" at hjælpe Konradsen med at bryde ind i banken og tilegne sig billederne.

"Smukke Arnes" yndige veninde Rosa (Judy Gringer) sættes til at spionere i marken og aflægge rapport til "Smukke". Konradsen, som er indlagt for blindtarmsbetændelse, og samtidig den mest oplagte til at udføre det grove arbejde sammen med Rosa, rammes imidlertid af et ildebefindende og må hasteindlægges. Derefter må byretsdommeren, meget imod sine personlige overbevisninger, træde til som skærebrændende indbrudstyv.

Medvirkende 
 Morten Grunwald – Herluf Jensen kaldet Smukke Arne
 Judy Gringer – Rosa Jørgensen
 Emil Hass Christensen – Winther
 Louis Miehe-Renard – Madsen
 Bendt Rothe – Philip André
 Willy Rathnov – Konrad Konradsen
 Arthur Jensen – Helmer Gamtofte
 Jytte Abildstrøm – Aurora Gamtofte
 Carl Ottosen – Betjent
 Gunnar Lemvigh – Betjent
 Preben Neergaard – Overlæge
 Gyda Hansen – Ordstrøm
 Ejner Federspiel – Præst
 Holger Vistisen – Kordegn

Eksterne Henvisninger 

Komediefilm fra Danmark
Danske film fra 1964
Kriminalfilm fra Danmark
Film instrueret af Sven Methling
Fleskum Herred

Fleskum Herred var et herred i Aalborg Amt, nuværende Region Nordjylland.
I middelalderen hørte det under Himmersyssel, og fra 1660 til Aalborghus Amt 

Fleskum Herred ligger med Limfjorden mod nord, Kattegat mod øst, Hellum Herred mod syd, og Hornum Herred mod vest.

Fleskum Herred var frem til 1844 forenet med Hornum Herred under navnet Hornum-Fleskum Herreder, med en herredsfoged med bopæl i Nibe købstad, hvor han tillige var byfoged mv.

I Fleskum Herred ligger følgende sogne:
 Ansgars Sogn
 Budolfi Sogn
 Budolfi Landsogn Sogn
 Dall Sogn
 Ferslev Sogn
 Gudum Sogn
 Gunderup Sogn
 Hans Egedes Sogn
 Klarup Sogn
 Lillevorde Sogn
 Margrethe Sogn
 Mou Sogn
 Nørre Tranders Sogn
 Nøvling Sogn
 Romdrup Sogn
 Rørdal Kirkedistrikt
 Sankt Markus Sogn
 Sejlflod Sogn
 Skalborg Sogn
 Storvorde Sogn
 Sønder Tranders Sogn
 Vejgaard Sogn 
 Volsted Sogn
 Vor Frelsers Sogn
 Ålborg Sogn 
 Ålborg Hospital Sogn 
 Ålborg Landsogn Sogn

Se også 
 Danmarks regioner
 Danmarks amter (1970-2006)
 Danmarks amter (1793-1970)
 Danmarks amter (1662-1793)

Kilder 

 
 Trap Danmark 4. udgave 1924
 DIS-Danmark Amt-Herred-Sogn 

Herreder i Aalborg Amt
Plastid

Et Plastid er et cellulært organel hos fotosyntetiserende eukaryoter, som f.eks. alger og flercellede planter. Kan opdeles i chromoplaster og leukoplaster (energilagre).

Chromoplaster, farvekorn 
Disse plastider er pigmentindeholdende, cellulære organeller, som udfører fotosyntesen hos eukaryoter (alger og flercellede planter). Fotosyntetiserende prokaryoter er selv plastider, f.eks. cyanobakterier. Plastider har deres eget DNA, uafhængigt af værtsplanten.

Fotosyntetiserende pigmenter:
 Grøn (G) — klorofyl a og b. Alle flercellede planter og Chlorophyta (grønalger). Plastidet kaldes da grønkorn/kloroplast.
 Gul (Y) — klorofyl a og c. F.eks. Chrysophyta og Haptophyta der bl.a. danner kokkoliter der udgør skrivekridtet.
 Gulgrøn (YG) — klorofyl a, c og e. Xanthophyta (gulgrønalger).
 Brune (B) — klorofyl a og c + fucoxanthin. F.eks. diatoméer der danner moler og Phaeophyta (brunalger), de største protister (op til 100 m lange). .
 Rød (R) — klorofyl a + phycobilin. Rhodophyta (rødalger) herunder borealger.

Solens ultraviolette stråling er restriktiv for udbredelsen af planter og kun grønkorn findes på den tørre landjord. Selv blodbøg bruger grønkorn. De ikke-grønne alger beskytter sig bag flere meter havvand og/eller kalk- eller kiselskaller.

Der findes andre plastider i blomstervæv, der ikke er fotosyntetiserende.

Litteratur 
 Henderson's Dictionary of Biological Terms, 11th Edition, 1997, , Longman
 L. Margulis, & Schwartz, K.V.:Five Kingdoms, An Illustrated Guide to the Phyla of Life on Earth, 2nd Edition, 1988, Freeman, .
 Rost, T. L. et al: Botany – A brief Introduction to Plant Biology, 2nd Edition, 1984, John Wiley & Sons, Inc., .
 Lipps, J.H.: Fossil Prokaryotes and Protists, 1993, Blackwell Sci. Publ., 

Cellebiologi
Aabæk Efterskole

Aabæk efterskole, eller Åbæk efterskole ligger nordøst for Aabenraa, på Løjt land. Skolen blev startet i 1970. Efterskolen er baseret på en række værksteder og henvender sig til bogligt svage elever. Aabæk Efterskole tilbyder specialundervisning for unge med særlige behov, herunder unge med ADHD, ordblindhed og unge med generelle indlæringsvanskeligheder.

Aabæk Efterskole har otte linjer: Hestelinjen; Håndværkerlinjen; Design- og medielinjen; Idrætslinjen; Køkkenlinjen; Musik- og Dramalinjen; Jordbrugslinjen; Jagt- og Fiskerilinjen.

Skolen har 25 ansatte (2018).

Referencer 

Efterskoler
Bygninger, konstruktioner og anlæg i Aabenraa Kommune
Etableret i 1970
Uddannelsesinstitutioner i Sønderjylland (i Danmark)
Mecca-Cola

Mecca-Cola er en cola, der produceres af firmaet Mecca Cola World Company

Mecca-Cola markedsføres som et alternativ til amerikanske mærker såsom Coca-Cola og Pepsi.

Mecca-Cola blev introducret i Frankrig i november 2003 af Tawfik Mathlouthi som en måde at støtte palæstinenserne på. Han var blevet inspireret af et lignende iransk produkt, Zam Zam Cola, der allerede var en succes i Saudi-Arabien og Bahrain, og han bestemte sig først for at lancere sit eget mærke, da han ikke klarede at blive distributør for Zam Zam Cola. Mecca-Cola fungerede til gengæld som inspiration for Qibla Cola i Storbritannien. 

Mecca-Cola sælges i hele Mellemøsten samt i visse områder af Europa, Asien og Afrika; den sælges kun i mindre omfang i Nord- og Sydamerika og Oceanien.

Selvom produktet blev lanceret i Frankrig, er firmaet for tiden baseret i Dubai i de Forenede Arabiske Emirater. En del af dets virksomhedsfilosofi er at donere 10% af overskuddet til humanitære projekter i de palæstinensiske områder, og andre 10% til velgørende foreninger, der "arbejder for fred i Verden og især for fred i konflikten mellem palæstinenserne og den fascistiske zionistiske apartheid" (oversat citat fra firmaets website).

Ekstern henvisning 
 Mecca-Cola (på engelsk)

Cola
Benbræk (plante)

 
Benbræk (Narthecium ossifragum) er en 20-40 cm høj urt, der vokser i hedemoser på kalkfattig bund. Blomsterne dufter af nelliker. Arten er bestanddannende.

Beskrivelse 
Benbræk er en flerårig urt med en grundstillet tue af linjeformede, grågrønne blade. De små, gule blomster sidder samlet i et aks for enden af en særlig stængel, der også bærer små, smalle blade. Frøene modner godt i Danmark, men de spirer kun på meget mager og sur bund.

Benbræks rodnet består af en krybende jordstængel, som bærer fine trævlerødder. Planten er afhængig af en symbiose med forskellige svampearter.

Højde x bredde og årlig tilvækst: 0,30 x 0,20 (30 x 2 cm/år), heri ikke medregnet aflæggerplanter.

Voksested 

Benbræk er udbredt i det nordlige og vestlige Europa, hvor den er knyttet til voksesteder i fuld sol på mager og våd bund i højmoser, heder og langs søbredder med et pH mellem 4,6 og 6,5.

I Danmark er Benbræk kun kendt fra Jylland og Vestfyn.

Ved Butterburn Flow i det nordlige Yorkshire, England, findes arten i sure højmoser sammen med bl.a. blåtop, revling, rosmarinlyng, tranebær, bølget bunke, hedelyng, klokkelyng, rundbladet soldug, smalbladet kæruld, tuekogleaks og tuekæruld

Note

Eksterne henvisninger 

 Tavle 42 i Flora Danica
 Flora Europaea: Narthecium ossifragum
 Virtuella floran (med udbredelseskort)

Kilder 
 Signe Frederiksen et al., Dansk flora, 2. udgave, Gyldendal 2012. .

Flerårige urter
Gule blomster
Symbioser
Wollemia

Wollemia er en planteslægt, som kun indeholder arten Wollemia nobilis.

Navnet stammer fra "Wollemi National Park" i New South Wales i Australien hvor planteslægten blev først opdaget, i 1994.

Slægten er placeret i Abeskræk-familien efter sammenligning med både nulevende og fossile arter i denne familie. Der findes mange fossiler som ligner og måske er beslægtede arter. Disse fossiler er hidtil kun fundet i Australien, New Zealand og på Antarktis, men Wollemia nobilis er den eneste kendte nulevende art i slægten. 

Abeskræk-familien
Planteslægter
Rock N' Roll Racing

Rock N' Roll Racing er et computerspil, der blev udgivet til Sega Genesis og SNES, publiceret af Interplay og udviklet af Silicon & Synapse (der nu er bedre kendt som Blizzard Entertainment) i 1993. Spillet blev senere genudgivet til Game Boy Advance i år 2003.

Spillet blev en klassiker og det menes at have været inspiration til spillet Wipeout 2097, der blev udgivet til PlayStation. Spillet minder om NES-spillet R.C. Pro-Am, der blev udviklet af Rare i 1988.

Spilbeskrivelse 
Selve løbene foregår mod 2 (i 2-spillerspil) eller 3 (i 1-spillerspil) computermodstandere og ses fra fugleperspektiv. I baggrunden spilles instrumentale versioner af diverse rock- og heavy metal-sange, såsom "Paranoid" af Black Sabbath, "Born to Be Wild" af Steppenwolf, og "Bad to the Bone" af George Thorogood. Ovenpå dette er en række lydeffekter samt en kommentator, "Loudmouth Larry", der har lagt stemme til kultkommentarer som "The race is set, the green flag drops!", eller "Shred's in trouble... Rip LIGHTS 'IM UP!", der afspilles på passende tidspunkter i løbet af løbene.

Spilbanerne er bestrøet med landminer, penge-bonusser ($1.000 for hver man måtte samle op), og bonusser der ved opsamling sikrer en at ens køretøj ikke sprænger i luften. Derudover belønnes kørerne hver omgang med et bestemt antal miner, missiler og lignende, der taktisk kan bruges til at angribe modstanderne; man får penge for at sprænge modstandernes køretøjer i luften.

Hvert løb består af 4 omgange, og ved racets slutning belønnes spillerne med point og penge alt efter deres placering i løbet. 400 point og $10.000 til førtepladsvinderen, 200 point og $7.000 til nummer 2, 100 point og $4,000 til nummer 3, mens løbets taber hverken får point eller penge.

Disse penge kan så bruges til at opgradere ens køretøj, så man eksempelvis får flere våben at angribe sine modspillere med, bliver mere manøvredygtig eller kan køre hurtigere.

Spilfigurer 
En mindre central del af spillet består i, at man ved spillets start vælger den figur, man ønsker at styre. De har hver deres særtræk, der gør dem bedre i nogen situationer end andre:
 Snake Sanders (Jorden) (+1 acceleration, +1 topfart)
 Tarquinn (Aurora) (+1 topfart, +1 manøvrering)
 Jake Badlands (Xeno Prime) (+1 acceleration, +1 manøvrering)
 Katarina Lyons (Panteros V) (+1 springegenskaber, +1 manøvrering)
 Ivanzypher (Fleagull) (+1 springegenskaber, +1 topfart)
 Cyberhawk (Serpentis) (+1 acceleration, +1 springegenskaber)
 Olaf (fra SNES-spillet The Lost Vikings) (Valhalla) (+1 acceleration, +1 topfart, og +1 manøvrering)

Bemærk: Olaf er en skjult figur; ved at trykke L, R og Select og derefter bevæge sig til højre fra Tarquinn gør man det muligt at spille ham.

Eksterne henvisninger 
 Blizzard Entertainment udviklede en i browseren spilbar demo  i et forsøg på at reklamere for Game Boy Advance-versionen.

Computerspil fra 1993
Game Boy Advance-spil
SNES-spil
Sega Mega Drive-spil
Blizzard Entertainment